Dôvodová správa

A. Všeobecná časť

Ministerstvo spravodlivosti Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov.
 
Z hľadiska obsahu návrh predloženého nariadenia vlády Slovenskej republiky obsahuje nové ustanovenie § 11a, prechodné ustanovenie k zabezpečeniu valorizačného mechanizmu a nové prílohy č. 3 a 4, v ktorých sú uvedené nové výšky pracovných taríf vypočítané v súlade s  valorizačným mechanizmom navrhnutým v § 3 nariadenia vlády č. 384/2006 Z. z. o výške pracovnej odmeny a podmienkach jej poskytovania obvineným a odsúdeným.
 
Návrh nariadenia je v súlade s Ústavou Slovenskej republiky, zákonom č. 221/2006  Z. z. o výkone väzby v znení neskorších predpisov, zákonom č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov a s medzinárodnými zmluvami, ktorými je Slovenská republika viazaná.
 
Nariadenie vlády nebude mať dopad na verejné financie. Nariadenie vlády nebude mať environmentálny vplyv, ani vplyv na zamestnanosť a podnikateľské prostredie.